Rauðhumla

Rauðhumla (fræðiheiti: Bombus hypnorum) er býflugnategund sem er dreifð um alla Evrópu og hluta af Austur-Asíu.Bombus hypnorum at DiscoverLife.org Kjörlendi rauðhumlu eru húsagarðar með miklum fjölda blómplantna.
thumbthumb

 Útlit 
Rauðhumlan er smávaxnari en húshumla en stærri en móhumla. Hún er lík ryðhumlu. Rauðhumla er svört nema bakið á frambol er einlitt og ryðrautt (afbrigði hennar sem er með alsvart bak er orðið algengara en hitt). Afturendi rauðhumlunnar er hvítur. Tungan er stutt svo blómtegundir með djúpan blómbotn nýtast henni illa.

 Rauðhumla á Íslandi 
Rauðhumlan er nýr landnemi á Íslandi og hefur sést í Keflavík, Hafnarfirði og Reykjavík.„Rauðhumla, ryðhumla eða loðsveifa?“, Mbl.is 3. júní 2010 (Skoðað 3. júní 2010). Rauðhumla sást fyrst á Íslandi 19. ágúst 2008. Önnur sást ári síðar. Vorið 2010 sáust bæði rauðhumlur og ryðhumlur.

Rauðhumla er frábrugðin þeim býflugnategundum sem fyrir voru á Íslandi, þær voru allar gul- og svartröndóttar með hvítan afturenda.

 Tilvísanir 

 Heimildir 
 Rauðhumla 
 Rauðar humlur - tvær tegundir! 

Flokkur:Hunangsflugur